Diari Oficial de la Generalitat Valenciana


Sumari del DOGV 5612, del 03-10-2007 (2007/11176)

Assumpte civil 1315/2005. Notificació de la sentència a José Javier Frías Sanjuanes.
------------------------------------------------------------------------------------

### Dades del document

Número de DOGV
:   5612

Data del DOGV
:   03-10-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/11808


Data del document
:   31-07-2007

Organisme emissor
:   Jutjat de Primera Instància Número 22 de València

Tipus de document
:   Edicte

Descriptors 

:   * sistema judicial

Assumpte civil 1315/2005. Notificació de la sentència a José Javier Frías Sanjuanes. [2007/11489]  
Assumpte civil 1315/2005  
Part demandant: María Remedios Huguet Pellicer.  
Part demandada: José Javier Frías Sanjuanes.  
Sobre verbals arrendatàries i precaris.  
En el judici referenciat, s'ha dictat la resolució que té el text literal següent:  
«Sentència número 186/2006  
Jutge que la dicta: Ricardo Razola García.  
Lloc: València.  
Data: 10 de novembre de 2006.  
Part demandant: María Remedios Huguet Pellicer.  
Procurador: Barber Paris, Desamparados.  
Part demandada: José Javier Frías Sanjuanes.  
Ricardo Razola García, magistrat jutge del Jutjat de Primera Instància número 22 de Valencia, ha vist estes actuacions del judici verbal de desnonament número 1315/2005, en les quals han actuat com a part actora Mª Remedios Huguet Pellicer, representada per la procuradora Amparo Barber Paris i assistida pel lletrat Gustavo Castañeda Araoz; i com a part demandada José Javier Frías Sanjuanes, en situació processal de rebel·lia, i exercita acció sobre la reclamació de contracte d'arrendament d'habitatge per impagament de la renda; i procedeix, en virtut de la potestat jurisdiccional que ens confereix la sobirania popular, i en nom de sa majestat el rei, a dictar la sentència que es basa en els següents:  
Antecedents de fet  
Primer. En data 26 de desembre de 2005 va entrar en el Deganat i va ser repartida a este jutjat la demanda de judici verbal interposada per l'actora contra el demandat d'acord amb el fet que li va arrendar un habitatge siti a València, al carrer de Fra Juan Monzó, número 6-1a. L'arrendatari va deixar de pagar la renda del mes d'agost de 2004, i després des de maig de 2005. L'import total de les rendes degudes en data de la demanda és de 1584 euros. Fa constar que no és possible enervar l'acció; invoca fonaments de dret i acaba sol·licitant que es declare el desnonament advertint el demandat del llançament, amb costes. Adjunta documents.  
Segon. Una vegada esmenats uns defectes, mitjançant la interlocutòria de data 31 de gener de 2006, es va admetre a tràmit la demanda, i es va convocar les parts a vista del judici per al dia 27 de març següent; este però s'hagué de deixar sense se efecte, ja que no es va localitzar el demandat. Després de moltes gestions i indagacions, es va poder citar-lo, i es va celebrar la vista del judici el dia 8 de novembre de 2006. El demandat no hi va comparéixer, a pesar d'estar-hi citat, per la qual cosa va ser declarat en rebel·lia. La part actora es va ratificar en el seu escrit de demanda i, proposada com a prova la documental ja aportada, es va donar per conclús el judici, que es va declarar vist per a sentència.  
Tercer. Declare provat que mitjançant document privat de data 1 de juliol de 2002, Remedios Huguet Pellicer, va arrendar a José Javier Frías Sanjuanes un habitatge siti a València, al carrer Fra Juan Monzó, 6-1r-1a. L'arrendatari va deixar de pagar la renda del mes d'agost de 2004 i des de maig de 2005.  
Fonaments de dret   
Primer. El demandat i arrendatari ha deixat de complir la seua obligació fonamental, ja que no ha pagat la renta pactada (articles 17 de la LAU i 1555 del CC), cosa que autoritza l'arrendadora per a resoldre el contracte (article 27.2.a de la LAU).  
Segon. És procedent la condemna en costes (article 394 de la LEC).  
Vistos els articles citats i la resta d'aplicació general i pertinent,  
Decisió  
Estime íntegrament la demanda presentada per la procuradora Amparo Barber Paris en nom de Mª Remedios Huguet Pellicer, contra José Javier Frías sanjuanes, i declare resolt el contracte d'arrendament que lliga les parts respecte a un habitatge siti a València, al carrer de Fra Juan Monzó, 6-1r, i condemne el dit demandat a deixar l'habitatge lliure i expedit a disposició de l'actora dins del termini legal. Si no ho fa, se'l llançarà, per a la qual cosa s'ha assenyalat el dia 29 de desembre de 2006, a les 11.30 hores, si ho sol·licita l'actora en la legal forma. També el condemne a pagar les costes.  
Manera d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs es prepararà mitjançant un escrit presentat en este jutjat en el termini de cinc dies hàbils comptador des de l'endemà de la notificació, limitat a citar la resolució apel·lada, on es manifeste la voluntat de recórrer, amb expressió dels pronunciaments que impugna (article 457.2 LECn).  
Esta és la meua sentència, que pronuncie, mane i firme.  
Publicació. La sentència anterior l'ha donada, llegida i publicada el jutge que la va dictar, mentre celebrava audiència pública en el dia de hui, de la qual cosa jo, la secretària judicial, en done fe.  
Valencia, 10 de novembre de 2006».  
Atés que es desconeix el domicilio o la residència actual de la part demandada, per provisió de data 31 de juliol de 2007, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació al demandat José Javier Frías Sanjuanes de la sentència número 186/06 de data 10 de novembre de 2006, dictada en les actuacions.  
València, 31 de juliol de 2007.- La secretària judicial: Mª Alfonso Seijas Rodríguez.  
Diligència. València, 31 de juliol de 2007.  
L'estenc jo, la secretària, per a fer constar que este edicte ha quedat fixat hui dia al tauler d'anuncis. En done fe.